
 Z A P I S N I K
12. sjednice Vijeća Mjesnog odbora Žitnjak održane, 24. svibnja 2022.,

u prostorijama mjesne samouprave Mjesnog odbora Žitnjak, s početkom u 18.00 sati

NAZOČNI ČLANOVI VIJEĆA:
1. Mario Kovačić
2. Slavica Marinković
3. Sanja Šutej
4. Ivan Bedek

5. Marko Lijović

Predsjedava Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.

Na prijedlog predsjednika Vijeće jednoglasno utvrđuje

D N E V N I   R E D

1. Zaključak o prijedlogu lokacija za sadnju stabala na području MO Žitnjak.

2. Korištenje prostora MS Žitnjak.

3. Aktualna komunalna problematika. 
4. Razno: izvješća, pitanja i  prijedlozi.

Ad 1.) Zaključak o prijedlogu lokacija za sadnju stabala na području MO Žitnjak.
Predsjednik Vijeća, Mario Kovačić upoznaje vijećnike s dopisom za sadnju stabala na području Mjesnog odbora Žitnjak. Napominje da je dopis po nalogu gradonačelnika, a sve s ciljem povećanja zelenila u Gradu Zagrebu.

Otvara raspravu. U raspravi sudjeluju svi vijećnici, te jednoglasno donose odluku da nema potrebe za sadnjom stabala na području MO Žitnjak.
Ad 2.) Korištenje prostora MS Žitnjak.

Predsjednik Vijeća, Mario Kovačić izvješćuje da je pristigao jedan zahtjev za produljenje prostora; stranke SDP za produljenje korištenja prostora.

Nakon kratke rasprave Vijeće jednoglasno donosi
Z a k lj u č a k

o korištenju  prostora  Mjesne samouprave Žitnjak

Vijeće Mjesnog odbora Žitnjak suglasno je s produljenjem prostora te:
· donosi zaključak o korištenja prostora MS Žitnjak političkoj stranci SDP-a, Ivanićgradska 22, koju zastupa Sanja Šutej, i to u terminu utorkom od 18,00 – 20,00 sati.
Ad 3.)  Aktualna komunalna problematika.

Predsjednik Vijeća Mario Kovačić, napominje da bi trebalo uputiti zahtjev Policijskoj Postaji za češću ophodnju u ulici III. Struge i to u prijepodnevnim satima, zbog kamiona koji ne poštuju znak zabrane 7.5 tona. Također ophodnja je potrebna za aute koji se voze velikom brzinom po istoj ulici s obzirom da je ulica ravna i duga cca. 800 metara.

Otvara raspravu.

Nakon kratke rasprave, Vijećnici jednoglasno donose slijedeći

Z a k l j u č a k

o  pojačanoj ophodnji u ulici III. Struge
Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:

· pojačanu ophodnju policije u ulici III. Struge u prijepodnevnim satima zbog kamiona koji ne poštuju znak zabrane 7.5 tona.
Vijećnica Sanja Šutej, napominje da bi se trebao uputiti dopis ViO za čišćenje kanala GOK-a zbog nesnosnog smrada koji se širi posebno u poslijepodnevnim satima.

Predsjednik otvara raspravu te nakon kratke rasprave Vijeće jednoglasno donosi slijedeći
Z a k l j u č a k

o  čišćenju kanala GOK-a
Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:

· čišćenje kanala GOK-a

Vijećnica Sanja Šutej postavlja upit o izgradnji dječjeg i sportskog igrališta između III. i IV. Struga. Predsjednik Vijeća odgovara da se neće graditi jer nema građevinske dozvole. 

Ad 4w.)  Izvješća, pitanja i prijedlozi.

Predsjednik Vijeća Mario Kovačić izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima.  

Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Dovršeno u 19.00 sati.
KLASA:024-08/22-03/
URBROJ:251-13-11-11-22-3
Zagreb, 24. svibnja 2022. 

Zapisnik sastavio: 
Mario Kovačić
                 
                                                                                                                    Predsjednik

 Vijeća Mjesnog odbora

                  Žitnjak
           Mario Kovačić

